Lav et referat af nedenstående tekst:

Tekst:
Er man dyreelsker og helt vild med at komme tæt på aber, giraffer og løver, så er Aalborg Zoo det perfekte sted at tage hen. For lige nu er den nordjyske zoo kåret til at være den næstbedste i Europa. Det vurderer Anthony Sheridan, der er forfatter af bogen Zooscape 2020 - Sheridans Handbook of Zoo's in Europe 2015-2030 , på baggrund af 126 besøg i diverse zoologiske haver og akvarier i 29 forskellige europæiske lande. - Vi er enormt stolte af bedømmelsen, ikke mindst fordi vi siden 2015 har ligget stabilt blandt de absolut bedste zoologiske haver i Europa, siger Aalborg Zoos direktør, Henrik Vesterskov Johansen og fortsætter: - Det er et kæmpe skulderklap til os alle i Zoo, at vi kan fastholde vores position, og samtidig er det en dejlig anerkendelse af det arbejde, vi laver. Giver blod på tanden Bedømmelsen sker ud fra 40 forskellige parametre. Heriblandt evnen til at give gode gæsteoplevelser, en varieret sammensætning af dyr samt naturbevaringsarbejde. De zoologiske haver vurderes ud fra størrelse, og Aalborg Zoo hører under kategorien, der har op til 500.000 gæster om året. Ifølge Henrik Vesterskov Johansen giver kåringen blod på tanden. - Den flotte bedømmelse er et ekstra incitament til at fortsætte vores udvikling af haven, som vores nye orangutanganlæg er et eksempel på, siger han og understreger, at Aalborg Zoo er det eneste sted i Danmark, hvor man kan opleve orangutanger. - Det er en stor glæde, at vi nu snart kan præsentere dyrene i optimale omgivelser og give vores gæster endnu større oplevelser og viden om de fantastiske orangutanger. Sóstó Zoo i Ungarn løber med hæderen som den bedste zoo i Europa i samme kategori som Aalborg Zoo. Aalborg Zoo åbnede for nyligt udstillingen Kryb og kravl  - få et smugkik her:

Referat:
For tredje gang i træk er Aalborg Zoo kåret til at være en af de allerbedste zoologiske haver i Europa.